**Φύλλο/α Εργασίας Εργαστηρίου/ων**

* Στάδιο εικονογραφημένου σεναρίου (Για δείγμα storyboard βλ. Φύλλα Εργασίας): Οι μαθητές/τριες σκέπτονται και οργανώνουν την αναζήτηση του πολυμεσικού υλικού που θα χρειαστούν. Εστιάζουν όχι μόνον στον τρόπο με τον οποίο μπορούν να συνδυαστούν οι επιμέρους τρόποι (π.χ. ποια είναι η κατάλληλη εικόνα για το συγκεκριμένο κομμάτι κειμένου), αλλά και στη μεταξύ τους συνοχή στην αφηγηματική ροή (π.χ. τι σχέσεις διαμορφώνονται κατά την διαδοχή των εικόνων που έχουν επιλεγεί σε κάθε καρέ), όπως επίσης και στον ρυθμό που θα έχει η αφήγησή τους.
* Επιλογή Μέσων: οι μαθητές/τριες δημιουργούν ή συλλέγουν, επεξεργάζονται ψηφιακά και αποθηκεύουν ψηφιακά το απαραίτητο για την ψηφιακή αφήγηση πολυμεσικό υλικό, όπως εικόνες, ήχους, μουσική, video. Αναλόγως με τα ενδιαφέροντα και τις κλίσεις των μαθητών, αλλά και με το διαθέσιμο διδακτικό χρόνο, το υλικό μπορεί να είναι είτε πρωτογενές (π.χ. ζωγραφιές & σκίτσα των μαθητών στο χαρτί ή με τη βοήθεια κάποιου προγράμματος στον υπολογιστή (δημιουργία cartoon, animationκ.λπ), εικαστικές κατασκευές (με πλαστελίνη, χαρτόνι, κιμωλία κλπ), σκηνοθεσία, φωτογράφιση & επεξεργασία πρωτότυπων σκηνών (π.χ. stop motion animation), βιντεοσκόπηση δραματοποίησης, ηχογράφηση αυθεντικών ήχων περιβάλλοντος (π.χ. κουδούνι σχολείου), σύνθεση πρωτότυπης μουσικής με χρήση διάφορων ψηφιακών εφαρμογών (π.χ. Garage band) κ.λπ.) είτε απλώς επεξεργασία ήδη υπάρχοντος υλικού (π.χ. υλικό αντλημένο από το προσωπικό - οικογενειακό αρχείο ή από το διαδίκτυο).
* Τρίτο σκαλοπάτι αναστοχασμού: Οι ομάδες μοιράζονται με τις υπόλοιπες ομάδες το storyboardκαι το πολυμεσικό τους υλικό και αναστοχάζονται, τροποποιούν και βελτιώνουν τις επιλογές τους βάσει της κλίμακας διαβαθμισμένων κριτηρίων.