**Φύλλο/α Εργασίας Εργαστηρίου/ων**

* Σύνταξη διαγράμματος: οι μαθητές/τριες κάνουν ένα συνοπτικό διάγραμμα της ιδέας τους, όπου προσδιορίζουν τον επικοινωνιακό στόχο της ψηφιακής τους αφήγησης (π.χ. Σε ποιον απευθύνονται; Ποιο είναι το κατάλληλο ρηματικό πρόσωπο για να αφηγηθούν την ιστορία τους; Ποια οπτική γωνία θα υιοθετήσουν; Ποιο είναι το ερώτημα που θέτει η αφήγησή τους; Τι θέλουν να πετύχουν με τη συγκεκριμένη ψηφιακή αφήγηση;). Αυτό το στάδιο δεν απαιτεί ιδιαίτερο χρόνο και βοηθά τους/τις μαθητές/τριες να προσδιορίσουν εξαρχής κάποιες βασικές παραμέτρους της ιστορίας τους, να τις συζητήσουν με τον/την εκπαιδευτικό και με τους/τις συμμαθητές/τριες τους, λειτουργώντας σαν ένα πρώτο ανατροφοδοτικό σκαλοπάτι που διευκολύνει το πέρασμα των μαθητών στη σύνταξη του κειμένου. Για τη διευκόλυνση του αναστοχασμού των επιμέρους στοιχείων μιας ψηφιακής αφήγησης, της αυτοαξιολόγησης και της ετεροαξιολόγησης από ομοτίμους (peer-review) προτείνεται η χρήση μιας κλίμακας διαβαθμισμένων κριτηρίων. Βλ. ενδεικτικό παράδειγμα στα Φύλλα Αξιολόγησης.
* Σύνταξη κειμένου: Σε αυτό το στάδιο οι μαθητές γράφουν το κείμενο της ψηφιακής τους αφήγησης. Το συγκεκριμένο όριο λέξεων (250 - 350 λέξεις), που αντιστοιχούν ιδανικά σε μια ψηφιακή ιστορία μέσης διάρκειας 2΄-4΄, και συγκεκριμένοι χρονικοί περιορισμοί (περίπου 25΄) για τη συγγραφή, βοηθούν τους μαθητές να αντιμετωπίσουν αποτελεσματικότερα το στάδιο της συγγραφής.
* Τα γραπτά κείμενα διαβάζονται και σχολιάζονται στον κύκλο. Αυτό είναι το δεύτερο σκαλοπάτι αναστοχασμού και ανατροφοδότησης από τους/τις συμμαθητές/τριες και από τον/την εκπαιδευτικό.
* Οι μαθητές/τριες, εάν χρειάζεται, επανέρχονται στο κείμενό τους, τροποποιώντας το και βελτιώνοντάς το.