**Φύλλο/α Εργασίας Εργαστηρίου/ων**

* Δραστηριότητα σφυγμομέτρησης: Οι μαθητές/τριες απαντούν στο ερώτημα *πόσο Ευρωπαίοι αισθάνονται (πολύ, λίγο, καθόλου)*. Η δραστηριότητα μπορεί να αποτυπωθεί και ψηφιακά με τη χρήση του διαδικτυακού εργαλείου mentimeter (<https://www.mentimeter.com/>)
* Δραστηριότητα Εξάκτινου Αστεριού (Starbursting Activity): Ανασύρονται οι προηγούμενες γνώσεις των μαθητών/τριών σχετικά με την ιστορία της Ε.Ε. στον άξονα των 6 ερωτήσεων (Ποιος; Τι; Πού; Πότε; Πώς; Γιατί;)
* Εναλλακτικές δραστηριότητες κατάκτησης βασικών πληροφοριών σχετικά με την Ε.Ε.:

1. Προβολή του αρχείου παρουσίασης *Europeinanutshell* (βλ. εκπαιδευτικό υλικό) & διάφορες παιγνιώδεις δραστηριότητες είτε διαδικτυακές (κουίζ, ηλεκτρονικά παιχνίδια) είτε διά ζώσης (παιχνίδια ερωτήσεων, γρίφοι, προσομοιώσεις ρόλων κ.λπ) που περιλαμβάνονται στον ιστότοπο της Ευρωπαϊκής Επιτροπής: <https://europa.eu/learning-corner/learning-materials_el> και μπορούν να αναζητηθούν με κριτήριο τη θεματική, την ηλικία, το είδος κ.λπ.

ή

1. Ομαδοσυνεργατική δραστηριότητα: Οι μαθητές/τριες χωρίζονται σε 4- 5 ομάδες και διερευνούν στο διαδίκτυο με βάση τα ενδιαφέροντά τους κάποιο από τα παρακάτω θέματα: τον μύθο της Ευρώπης, την ιστορία της Ε.Ε, τα κράτη μέλη, τους θεσμούς, τον πολιτισμό, τις ευρωπαϊκές αξίες κ.α. Τα ευρήματά τους παρουσιάζονται στην τάξη ή αναρτώνται με τη μορφή πολυτροπικού κειμένου (διαδραστική αφίσα, χρονογραμμή κλπ) στο μάθημα ή την κυψέλη που έχει δημιουργηθεί για το εργαστήριο στις πλατφόρμες e-class ή e-me.