**Δυνατότητα Επέκτασης**

**Σύνδεση με τον Σχολικό Επαγγελματικό Προσανατολισμό - Ενίσχυση της Επαγγελματικής Προοπτικής**

Το πρόγραμμα συνδέεται με τις σύγχρονες ανάγκες της κοινωνίας και της αγοράς εργασίας, ενισχύοντας την ενεργό πολιτειότητα των μαθητών/τριών και την αίσθηση ευθύνης τους. Μέσα από τη διαθεματική προσέγγιση, οι μαθητές/τριες ενισχύουν την κατανόηση της σχέσης μεταξύ θεωρίας και πρακτικής, γεγονός που διευκολύνει τη μελλοντική τους ένταξη στο επαγγελματικό περιβάλλον. Κατανοούν έννοιες όπως η Δημοκρατία και η Δημοκρατική Παιδεία δίνοντας έμφαση στο πεδίο των Πολιτικών Επιστημών και των Επιστημών Αγωγής ενώ παράλληλα εξοικειώνονται με τη δημιουργική γραφή, την αφήγηση, την ψηφιακή καταγραφή, το μοντάζ δείχνοντας έτσι την κατεύθυνση για επιπλέον επαγγέλματα που ενδεχομένως να τους κινούν το ενδιαφέρον.

Επίσης, το πρόγραμμα αποτελεί ένα πολύτιμο εργαλείο για τον σχολικό επαγγελματικό προσανατολισμό, παρέχοντας στους/στις μαθητές/τριες τα εφόδια για να ανταποκριθούν στις απαιτήσεις του 21ου αιώνα. Με την έμφαση στην ψηφιακή τεχνολογία, τη δημιουργικότητα και την κοινωνική ευαισθησία, οι μαθητές/τριες ενισχύουν τη δυνατότητά τους να εξελιχθούν σε ολοκληρωμένους επαγγελματίες και ενεργούς πολίτες της γενιάς τους.

##### **Σημειώσεις:**

Η διδακτική πρόταση θα μπορούσε να επεκταθεί λαμβάνοντας τη μορφή ευρωπαϊκής διασχολικής συνεργασίας eTwinning με προστιθέμενα μαθησιακά οφέλη.