Φύλλο/α Εργασίας Εργαστηρίου/ων

* Δραστηριότητα Καταιγισμού Ιδεών (Brainstormingactivity). Καταγράφονται οι αυθόρμητες απαντήσεις των μαθητών/τριών στα ερωτήματα:

α. Ποιες προκλήσεις/προβλήματα αντιμετωπίζουν οι σύγχρονοι ευρωπαίοι πολίτες;

β. Τι σημαίνει η Ε.Ε. για μένα; (Η δραστηριότητα μπορεί να αποτυπωθεί και ψηφιακά με τη μορφή συννεφόλεξων με τη χρήση του διαδικτυακού εργαλείου mentimeter ( <https://www.mentimeter.com> ).

* Δραστηριότητα ιστοπεριήγησης: Τι κάνει η Ε.Ε. για μένα; Οι μαθητές/τριες διερευνούν τον αντίκτυπο της Ε.Ε. στον τόπο τους και στη ζωή τους μέσα από την περιήγηση στο σχετικό ιστότοπο της Ευρωπαϊκής Επιτροπής: <https://what-europe-does-for-me.eu/el/portal>
* Επιλογή θέματος ψηφιακής αφήγησης και χωρισμός σε ομάδες εργασίας: Οι μαθητές μπορούν να επιλέξουν ένα από τα παρακάτω προτεινόμενα θέματα ή και κάποιο άλλο θέμα δικής τους επιλογής, το οποίο εντάσσεται στο γενικότερο θεματικό άξονα του εργαστηρίου. Μοιράζονται σε ομάδες με βάση το θέμα της πρώτης τους επιλογής ή με κριτήριο τις ιδιαίτερες κλίσεις και ταλέντα τους (π.χ. ζωγραφική, μουσική σύνθεση, επεξεργασία βίντεο). Προτείνεται για λόγους καλύτερης διαχείρισης χρόνου η δημιουργία ομαδικών ψηφιακών ιστοριών, χωρίς να αποκλείεται βέβαια και η δημιουργία ατομικών. (Για τα προτεινόμενα θέματα ψηφιακών ιστοριών βλ. στα Φύλλα εργασίας).