**Ενδεικτικές δραστηριότητες για την περιγραφική αξιολόγηση**

Θα μπορούσαν να αξιοποιηθούν κλίμακες διαβαθμισμένων κριτηρίων, τόσο για την αξιολόγηση των μαθητικών ψηφιακών αφηγήσεων όσο και για την αξιολόγηση των δεξιοτήτων στις οποίες εστιάζει το συγκεκριμένο εργαστήριο.

Η κλίμακα διαβαθμισμένων κριτηρίων για την αξιολόγηση των ψηφιακών ιστοριών θα μπορούσε μάλιστα να διαμορφωθεί σταδιακά από τους ίδιους τους μαθητές με την υποστήριξη του εκπαιδευτικού. Η συγκεκριμένη κλίμακα διαβαθμισμένων κριτηρίων καλό θα ήταν να αξιοποιηθεί σε όλες τις φάσεις δημιουργίας και αναστοχασμού των ψηφιακών ιστοριών, τόσο σε δραστηριότητες αυτοαξιολόγησης των μαθητώνκαι σε δραστηριότητες ετεροαξιολόγησης από ομότιμους (peer - review), όσο και για την ανατροφοδότηση των μαθητών/τριών από τον/την εκπαιδευτικό και τη διαμορφωτική τους αξιολόγηση. Ενδεικτική ρουμπρίκα αξιολόγησης ψηφιακής ιστορίας παρατίθεται στα Φύλλα περιγραφικής αυτο-αξιολόγησης.

Για την αξιολόγηση των δεξιοτήτων θα μπορούσαν επίσης να αξιοποιηθούν δραστηριότητες αναστοχασμού και αυτοαξιολόγησης των μαθητών/τριών στο τέλος του εργαστηρίου βάσει της σχετικής φόρμας που περιλαμβάνεται στο portfolioκαι περιγραφική αξιολόγηση του/της μαθητή/τριας από τον/την εκπαιδευτικό βάσει του φύλλου προόδου ικανοτήτων, όπου περιλαμβάνονται συγκεκριμένοι δείκτες δεξιοτήτων, στάσεων και αξιών.