**Φύλλο/α Εργασίας Εργαστηρίου/ων**

* Παραγωγή (Production): Οι μαθητές/τριες εγγράφουν τη φωνητική αφήγηση και συνθέτουν τα επιμέρους στοιχεία με τη βοήθεια του κατάλληλου λογισμικού (βλ. εκπαιδευτικό υλικό). Εισάγουν το πολυμεσικό υλικό που έχουν δημιουργήσει ή συλλέξει κατά την προηγούμενη φάση, στο πρόγραμμα επεξεργασίας βίντεο που έχουν επιλέξει. Τοποθετούν τις φωτογραφίες και το βίντεο σε μια λογική σειρά στο χρονολόγιο (timeline) του προγράμματος επεξεργασίας βίντεοκαι ξεκινούν προβάροντας το κείμενο της αφήγησης που πρόκειται να ηχογραφήσουν, αυξομειώνοντας χονδρικά τη διάρκεια των εικόνων ή των βίντεο που έχουν εισαγάγει. Όταν νιώθουν ότι είναι έτοιμοι, μπορούν να προχωρήσουν στη διαδικασία της φωνητικής εγγραφής.
* Τέταρτο σκαλοπάτι αναστοχασμού (peer- review): Οι ομάδες μοιράζονται με τις υπόλοιπες ομάδες το βίντεο με τη φωνητική εγγραφή και αναστοχάζονται, τροποποιούν και βελτιώνουν τις επιλογές τους βάσει της κλίμακας διαβαθμισμένων κριτηρίων.
* Μεταπαραγωγή (Postproduction): Οι μαθητές/τριες προχωρούν στoτελικό φινίρισμα της ψηφιακής αφήγησης. Γίνεται ο τελικός συγχρονισμός των πολυμέσων, το μοντάζ και η μίξη ήχων, προστίθενται εφέ μετάβασης, εφέ κίνησης και εφέ εικόνων, και μπαίνουν οι τίτλοι αρχής και τέλους, οι βιβλιογραφικές και δικτυογραφικές αναφορές (credits) σχετικά με το σύνολο του υλικού που έχει αξιοποιηθεί για τη δημιουργία της ψηφιακής ιστορίας (κείμενα, μουσική, εικόνες κλπ).
* Πέμπτο σκαλοπάτι αναστοχασμού (peer-review): Οι ομάδες συζητούν τις ψηφιακές τους αφηγήσεις πλέον ως σύνολο, κάνοντας τις απαραίτητες βελτιώσεις ή τροποποιήσεις. Εάν ο χρόνος δεν επαρκεί, το τέταρτο και πέμπτο σκαλοπάτι αναστοχασμού μπορούν να συγχωνευθούν.
* Αποθήκευση της ψηφιακής αφήγησης ως έργου (το οποίο επιδέχεται μελλοντική επεξεργασία) και ως ταινίας (δεν επιδέχεται επεξεργασία πλέον, αλλά σώζεται σε μορφή (format) που επιτρέπει το διαμοιρασμό και την αναπαραγωγή και εκτός του περιβάλλοντος επεξεργασίας βίντεο που έχει χρησιμοποιηθεί).